ઉમર ખાલિદે આ સંપૂર્ણ વિવાદમાં ગુરમેહર કૌરનું સમર્થન કરતાં વિરેન્દ્ર સહેવાગ પર પ્રહારો કર્યા છે. તેમણે કહ્યું કે, ગુરમેહર કૌરના મામલે વિરેન્દ્ર સેહવાગે જે ટ્વીટ કર્યું એના પરથી તો એમ જ લાગે કે, તેઓ ભારતનું નહીં બીસીસીઆઇનું પ્રતિનિધિત્વ કરે છે. તેમણે પોતાની ફેસબૂક પોસ્ટમાં લખ્યું છે, વિરેન્દ્ર સહેવાગ બીસીસીઆઇ માટે રમતા હતા, તેમણે ક્યારેય ભારતનું સમર્થન નથી કર્યું. હજારોની સંખ્યામાં જે વિદ્યાર્થીઓ અને અધ્યાપકો દિલ્હી યુનિવર્સિટીના રસ્તા પર ઉતર્યા છે, તેઓ ભારતનું પ્રતિનિધિત્વ કરી રહ્યાં છે. એક એવું નવુ ભારત જ્યાં ઇક્વાલિટી, ન્યાય અને સ્વતંત્રતા પર નિર્ભર હશે.